**Pielikums**

Daugavpils pilsētas domes 2013.gada 27.jūnija

lēmumam Nr.257

(protokols Nr.15 1.§)

**Projekta „Sporta spēļu inventārs 5 Daugavpils vidusskolām” apraksts**

|  |  |
| --- | --- |
| Projekta pieteicējs | Daugavpils pilsētas dome |
| Projekta ilgums | līdz 2013.gada 15.novembrim |
| Projekta mērķis | Iegādāties attīstošu un kvalitatīvu sporta inventāru, sporta stundu programmas standarta daudzveidīgākai īstenošanai, kolektīvajām sporta spēlēm, Daugavpils pilsētas 5 vispārizglītojošajās vidusskolās. |
| Projekta apraksts | Projekta iesniedzējs Daugavpils pilsētas dome, projekta pieteikuma sagatavotājs un īstenotājs – Vispārējās un profesionālās izglītības pārvalde. Iegādātais sporta inventārs līdzīgās daļās tiktu sadalīts 5 skolu starpā. Inventāra iegādes aktualitāti nosaka vecā inventāra katastrofālais nolietojums vai neesamība un jaunie apstākļi - jaunizbūvētie āra sporta laukumi ar kvalitatīvu segumu, norobežojumiem pie renovētajām un siltinātajām skolu ēkām. Iegādājoties florbola nūjas un bumbiņas, paredzams, ka tas veicinātu šī sporta veida popularitāti jauniešu vidū, kā tas ir citur Latvijā. Sporta stundu nodrošinājuma papildinājums netieši veicinātu jauniešu vispārēja veselības stāvokļa uzlabošanos. |
| Projekta izmaksas | Projekta kopējas attiecināmās izmaksas: LVL 2980  Projektu finansē:  1) Izglītības un zinātnes ministrija (saskaņā ar projektu konkursa „Sporta inventāra iegādei mācību priekšmeta „Sports” standarta īstenošanai izglītības iestādēs” nolikumu) 50% apmērā;  2) Daugavpils pilsētas domes līdzfinansējums 50% apmērā. |
| Projekta mērķa grupa | Daugavpils pilsētas 5 vidusskolu (3., 6., 13., 15., 16.vidusskolas) 3028 izglītojamie visu klašu posmos. |
| Projekta aktivitātes | 1. Iegādāties attīstošu un kvalitatīvu sporta inventāru, sporta stundu programmas standarta daudzveidīgākai īstenošanai, kolektīvajām sporta spēlēm Daugavpils 5 vidusskolās:  * nodrošināt ar piemērotām bumbām (meiteņu un zēnu bumbu izmēri) basketbolam, pa 3 bumbām uz katru skolu; * rast iespēju apgūt un spēlēt pilsētai jaunu sporta veidu-florbolu (iegādājoties florbola nūjas (katrai skolai pa 10) un bumbas (katrai skolai pa 20)); * veicināt florbola popularitāti jauniešu vidū Daugavpilī un nodrošināt spēlēšanu gan telpās, gan labiekārtotajos āra laukumos pie skolām; * nodrošināt ar piemērotām bumbām (iekštelpām, āra nodarbībām) futbolu, pa 2 katra veida bumbām uz katru skolu.   2. Izmantot iegādāto inventāru arī ārpusskolas interešu nodarbībās dažādos sporta pulciņos (vieglatlētika, sporta spēles, basketbols, koriģējošā vingrošana), kurus apmeklē šīs pašas skolas audzēkņi pēc stundām;  3. Sporta inventāru pielietot arī dažādos sporta svētkos, draudzības spēlēs, veselības dienās un turnīros, tai skaitā 2013.g.oktobrī organizēt Daugavpilī pilsētas skolēnu sacensības florbolā 2 vecuma grupās.  4. Publicitātes pasākumi. |

Daugavpils pilsētas domes priekšsēdētāja Ž.Kulakova